b'\n_START_ARTICLE_\nJohn Peabody Harrington\n_START_PARAGRAPH_\nJohn Peabody Harrington (29. aprill 1884 \xe2\x80\x93 21. oktoober 1961) oli Ameerika \xc3\x9chendriikide keeleteadlane ja etnoloog, kes oma 40 aastase t\xc3\xb6\xc3\xb6k\xc3\xa4igu jooksul j\xc3\xb5udis erineval m\xc3\xa4\xc3\xa4ral dokumenteerida ja kirjeldada umbes sadat peamiselt Ameerika \xc3\x9chendriikides k\xc3\xb5neldavat p\xc3\xb5liskeelt. Mitmete n\xc3\xbc\xc3\xbcdseks v\xc3\xa4ljasurnud keelte ainus kirjeldus p\xc3\xa4rineb Harringtoni sulest. Suurem osa Harringtoni v\xc3\xa4lit\xc3\xb6\xc3\xb6de materjale on seinini avaldamata; tema kogu Ameerika Antropoloogiaarhiivis h\xc3\xb5lmab umbes 200 riiulimeetrit.'